El 17 de maig de 1944, va començar la deportació (Sürgün) dels tàrtars de Crimea en totes les localitats habitades de la RSS de Crimea. Més de 32 000 efectius de la NKVD van participar en l'acció. 193.865 tàrtars de Crimea van ser deportats: d'ells, 151.136 a la RSS d'Uzbekistan, 8597 a la República Socialista Soviètica Autònoma de Mari (avui Mari-El), 4.286 a la RSS de Kazakhstan, i la resta (29.486) a diversos óblasts de la República Socialista Federativa Soviètica de Rússia. Entre maig i novembre de 1944, 10.105 tàrtars de Crimea van morir d'inanició en la RSS d'Uzbekistan (el 7 % dels deportats a aquesta república). Prop de 30 000 (el 20 %) van morir en l'exili durant el següent any i mig, segons les dades de la NKVD (el 46% segons les dades dels activistes tàrtars de Crimea).